
ՈՐՈՇՈՒՄ
	21 հունիսի 2022 թվականի
	թիվ 100
	քաղ. Մինսկ



Բազուկի տերեւուքը կտրող եւ բազուկահավաք մեքենաների համար Եվրասիական տնտեսական միության միասնական մաքսային սակագնի ներմուծման մաքսատուրքի դրույքաչափ սահմանելու եւ այն ապրանքների ցանկում, որոնց նկատմամբ Ղազախստանի Հանրապետությունը
Առեւտրի համաշխարհային կազմակերպությանը միանալու պայման հանդիսացող իր կողմից ստանձնած պարտավորություններին համապատասխան կիրառում է Եվրասիական տնտեսական միության միասնական մաքսային սակագնի ներմուծման մաքսատուրքերի դրույքաչափերի համեմատ ավելի ցածր դրույքաչափեր, եւ տուրքերի այդպիսի դրույքաչափերի ցանկում փոփոխություններ կատարելու մասին

«Եվրասիական տնտեսական միության մասին» 2014 թվականի մայիսի 29-ի պայմանագրի 42 եւ 45-րդ հոդվածներին, Եվրասիական տնտեսական հանձնաժողովի մասին Հիմնադրույթի («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 1 հավելված) 16-րդ կետին, 2015 թվականի հոկտեմբերի 16-ի «Ապրանքները Եվրասիական տնտեսական միության մաքսային տարածք ներմուծելու եւ շրջանառության մեջ դնելու որոշ հարցերի մասին» արձանագրության 3-րդ հոդվածին եւ Եվրասիական տնտեսական բարձրագույն խորհրդի 2014 թվականի դեկտեմբերի 23-ի թիվ 98 որոշմամբ հաստատված՝ Եվրասիական տնտեսական հանձնաժողովի աշխատանքի կանոնակարգի թիվ 1 հավելվածի 4-րդ եւ 132-րդ կետերին համապատասխան՝ Եվրասիական տնտեսական հանձնաժողովի խորհուրդը որոշեց.
1.	Սահմանել Եվրասիական տնտեսական հանձնաժողովի խորհրդի 2021 թվականի սեպտեմբերի 14-ի թիվ 80 որոշմամբ հաստատված՝ Եվրասիական տնտեսական միության միասնական մաքսային սակագնի ներմուծման մաքսատուրքի դրույքաչափ ԵԱՏՄ ԱՏԳ ԱԱ 8433 53 300 0 ծածկագրով դասակարգվող՝ բազուկի տերեւուքը կտրող եւ բազուկահավաք մեքենաների համար՝ մաքսային արժեքի 0 տոկոսի չափով՝ սույն որոշումն ուժի մեջ մտնելու օրվանից մինչեւ 2024 թվականի հունիսի 30-ը ներառյալ:
2.	Եվրասիական տնտեսական հանձնաժողովի խորհրդի 2021 թվականի սեպտեմբերի 14-ի թիվ 80 որոշմամբ հաստատված՝ Եվրասիական տնտեսական միության միասնական մաքսային սակագնի մեջ կատարել հետեւյալ փոփոխությունները.
ա)	չորրորդ սյունակում ԵԱՏՄ ԱՏԳ ԱԱ 8433 53 300 0 ծածկագրով դիրքը լրացնել «68Դ)» ծանոթագրությանը կատարվող հղումով.
բ)	Եվրասիական տնտեսական միության միասնական մաքսային սակագնի ծանոթագրությունները լրացնել հետեւյալ բովանդակությամբ 68Դ ծանոթագրությամբ.
«68Դ)	Ներմուծման մաքսատուրքի՝ մաքսային արժեքի 0 (զրո) %-ի չափով դրույքաչափը կիրառվում է Եվրասիական տնտեսական հանձնաժողովի խորհրդի 2022 թվականի հունիսի 21-ի թիվ 100 որոշումն ուժի մեջ մտնելու օրվանից մինչեւ 2024 թվականի հունիսի 30-ը ներառյալ:»։
3.	Եվրասիական տնտեսական հանձնաժողովի խորհրդի 2015 թվականի հոկտեմբերի 14-ի թիվ 59 որոշմամբ հաստատված՝ այն ապրանքների ցանկում, որոնց նկատմամբ Ղազախստանի Հանրապետությունը, Առեւտրի համաշխարհային կազմակերպությանը միանալու պայման հանդիսացող՝ իր կողմից ստանձնած պարտավորություններին համապատասխան, կիրառում է Եվրասիական տնտեսական միության միասնական մաքսային սակագնի ներմուծման մաքսատուրքերի դրույքաչափերի համեմատ ավելի ցածր դրույքաչափեր, եւ տուրքերի այդպիսի դրույքաչափերի ցանկում կատարել հետեւյալ փոփոխությունները.
ա)	երրորդ սյունակում ԵԱՏՄ ԱՏԳ ԱԱ 8433 53 300 0 ծածկագրով դիրքը լրացնել «19» ծանոթագրության նշանով.
բ)	լրացնել հետեւյալ բովանդակությամբ 19-րդ ծանոթագրություն.
«19 Ներմուծման մաքսատուրքի դրույքաչափը կիրառվում է 2024 թվականի հուլիսի 1-ից։»։
4.	Սույն որոշումն ուժի մեջ է մտնում դրա պաշտոնական հրապարակման օրվանից 10 օրացուցային օրը լրանալուց հետո։

Եվրասիական տնտեսական հանձնաժողովի խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝

	
	
	
	
	

	Մ. Գրիգորյան
	Ի. Պետրիշենկո
	Բ. Սուլթանով
	Ա. Կասիմալիեւ
	Ա. Օվերչուկ



3
image1.emf

image2.emf

